สวัสดีค่ะ คือตอนนี้มีปัญหาเรื่องการฉีดยาคุม เคยฉีดยาคุมมาก่อนเเล้วหยุดฉีดตั้งเเต่มกราคม62 จนตอนนี้ไม่มีรอบเดือนมาเคยกินยาปรับฮอโมนก็ยังไม่มา เเต่ไม่ท้องนะค่ะ ปัญหาคือตอนนี้ต้องการกลับไปฉีดยาคุมกำเนิดอีก ต้องรอรอบเดือนไหมค่ะ สามารถฉีดได้เลยหรือป่าวค่ะ
สวัสดีค่ะ การฉีดยาคุมกำเนิดทุก 1 หรือ 3 เดือนเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ โดยควรเริ่มฉีดในช่วงที่มีประจำเดือน เพื่อให้แน่ใจว่าไม่มีการตั้งครรภ์ หรือถ้าประจำเดือนมาไม่สม่ำเสมอ ควรตรวจยืนยันการตั้งครรภ์ทางปัสสาวะหรือทางเลือดเพื่อยืนยันก่อนว่าไม่มีการตั้งครรภ์ จึงจะเริ่มฉีดยาคุมกำเนิดได้ โดยควรรอหลังฉีดให้ครบ 7 วันก่อนจึงจะมีเพศสัมพันธ์แบบไม่ป้องกันได้ค่ะ